בבית מלאכה קטן בפאתי פריז גרייס, צעירה אמריקנית, מתקנת קומקומי תה שבורים, משפצת חפצים עתיקים ומשבצת מחדש אבני חן. היא קוראת לעצמה ג´ולי, ומדי לילה שבה לחדרה השכור והעלוב.
היא בודקת בקביעות באינטרנט מה קורה בעיירה שלה, גארלנד, טנסי. שני בחורים עומדים להשתחרר על־תנאי מהכלא. לאחד מהם היא נשואה, באחר היא מאוהבת. שניהם נכלאו בגלל פשע שהיא עצמה תכננה בפרטי־פרטים. השוד השתבש, אבל גרייס כבר הייתה באירופה, ובתיקה ציור גנוב מגולגל.